**Likumprojekta “Grozījumi likumā “Par valsts un pašvaldību dzīvojamo māju privatizāciju”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  |  Likuma “Par valsts un pašvaldību dzīvojamo māju privatizāciju” (turpmāk – Privatizācijas likums) lietotos jēdzienus nepieciešams precizēt atbilstoši Administratīvo teritoriju un apdzīvoto vietu likumam, lai ievērojot tiesiskās skaidrības principu novērstu dažādos tiesību aktos lietoto jēdzienu nesaskaņotību. Likums stājas spēkā 2021.gada 1.jūlijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Administratīvo teritoriju un apdzīvoto vietu likuma pārejas noteikumu 11.punkta 1)apakšpunkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ņemot vērā Administratīvo teritoriju un apdzīvoto vietu likuma spēkā stāšanos nepieciešams veikt izmaiņas Privatizācijas likumā, atsakoties no jēdziena “republikas pilsēta” izmantošanas. Lielākoties konstatēts, ka pēc būtības ir noteikts vienāds regulējums visām gan “republikas pilsētu”, gan “novadu” pašvaldībām, tādēļ šos jēdzienus attiecīgā locījumā var aizstāt ar jēdzienu “pašvaldība” attiecīgajā locījumā.  Vienlaicīgi Privatizācijas likuma atsevišķus pantus skaidrība nolūkā nepieciešams izteikt jaunā redakcijā, tā kā lietotā terminoloģija ir sadrumstalota un aizstājamie jēdzieni aizņem lielu daļu no tiesību normas teksta, bet jaunās redakcijas pēc būtības nemaina tiesību normās ietverto tiesību un pienākumu sadalījumu.  Privatizācijas likuma 75.panta trešā daļa paredz atšķirīgu zemes zem dzīvojamās mājas atsavināšanas kārtību dzīvokļu īpašniekiem republikas pilsētās, ja dzīvojamā mājā esošie dzīvokļi privatizēti saskaņā ar likumu "Par kooperatīvo dzīvokļu privatizāciju" vai ja dzīvoklis ir nopirkts saskaņā ar Latvijas PSR Ministru padomes un Latvijas Republikāniskās arodbiedrību padomes 1989.gada 24.jūlija lēmumu nr.171 "Par valsts un sabiedriskā dzīvokļu fonda dzīvokļu un māju pārdošanu pilsoņiem personiskajā īpašumā", tādēļ izsakot jaunā redakcijā “republikas pilsēta” nav vienkārši aizstājama ar citu jēdzienu, tā kā Ogres valstspilsēta iepriekš nav bijusi republikas pilsēta, bet grozījumu izdarīšana, pamatojoties uz administratīvi teritoriālās reformas veikšanu, nevar pēc būtības grozītu personu tiesības un pienākumus. Administratīvo teritoriju un apdzīvoto vietu likuma pārejas noteikumu 2.punkts paredz, ka ar šā likuma spēkā stāšanos republikas pilsētu un novadu pašvaldības turpina pildīt savas funkcijas un uzdevumus normatīvajos aktos noteiktajā kārtībā līdz 2021. gada pašvaldību vēlēšanās ievēlētās pašvaldības domes pirmajai sēdei, kura tiek sasaukta šajā likumā noteiktajā kārtībā 2021. gada 1. jūlijā. Līdz 2021. gada 30. jūnijam pašvaldību darbībā ir piemērojami Ministru kabineta 2013. gada 19. marta noteikumi Nr. 154 "Noteikumi par republikas pilsētu un novadu administratīvo teritoriju robežu aprakstu apstiprināšanu". Tādēļ tiek noteikts, ka likumprojektos ir noteikts, ka grozījumi Privatizācijas likumā stājas spēkā ar 2021.gada 1.jūliju. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Likumprojekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekti “Grozījums likumā “Par valsts un pašvaldību īpašuma objektu privatizāciju”” un “Grozījums Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā”. |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Likumprojekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Ekonomikas ministra

pienākumu izpildītājs,

zemkopības ministrs K. Gerhards

Mālnieks 67013047

Girts.Malnieks@em.gov.lv

v\_sk. = 567